ফিরতি হজ ফ্লাইট আজ শুরু | Dhaka News 24.com
Home জাতীয় ফিরতি হজ ফ্লাইট আজ শুরু
নিউজ ডেস্ক: পবিত্র হজ শেষ হয়েছে। এবার হাজিদের দেশে ফেরার পালা। বুধবার থেকে শুরু হচ্ছে ফিরতি হজ ফ্লাইট। বিমান বাংলাদেশ এয়ারলাইন্সের ফিরতি হজ ফ্লাইট আজ থেকে শুরু হয়ে চলবে আগামী এক মাস। শেষ হবে ৫ অক্টোবর। চলতি মৌসুমে বাংলাদেশ থেকে সৌদি আরবে গেছেন মোট ১ লাখ ২৭ হাজার ২২৯ জন হজযাত্রী। ভিসা পেয়েও শেষ পর্যন্ত যেতে পারেননি ৩৬৭ জন। বাংলাদেশ বিমানের ১৬৯টি ফ্লাইটে ৬৪ হাজার ৮৭৩ জন হাজি ফিরবেন দেশে। বাকিরা ফিরবেন সাউদিয়া এয়ারে। ইতিমধ্যে প্রত্যেক হাজীর জন্য ৫ লিটার করে জমজমের পবিত্র পানি ঢাকায় নিয়ে আসা হয়েছে, হাজিরা দেশে ফিরলে তা বিমান বন্দর থেকে তাদের হাতে তুলে দেওয়া হবে।
হজযাত্রীদের সুবিধার্থে বিমান ঢাকা থেকে যাত্রার পূর্বে হজযাত্রীদের ফিরতি ফ্লাইটের বোর্ডিং কার্ড দিয়ে দিয়েছে। প্রত্যেক হজযাত্রী বিনামূল্যে সর্বাধিক ২টি ব্যাগে ৪৬ কেজি মালামাল আনতে পারবেন। বিজনেস ক্লাসে সর্বাধিক ২টি ব্যাগে ৫৬ কেজি মালামাল বহন করতে পারবেন। কেবিন ব্যাগেজে ৭ কেজি মালামাল সঙ্গে রাখতে পারবেন হজযাত্রীরা। তবে কোনোভাবেই প্রতি পিস ব্যাগের ওজন ২৩ কেজি এবং বিজনেস ক্লাসে ২৮ কেজির বেশি হতে পারবে না।
ফিরতি হজ ফ্লাইট
আগের সংবাদচীন-ভারত স্থিতিশীল ও সুসম্পর্কের উন্নয়ন প্রয়োজন: শি জিনপিং
পরের সংবাদনড়াইলে ‘সুলতান উৎসব’ শুরু আজ